Εδουάρδος ΦιτςΆλαν-Χάουαρντ, 18ος δούκας του Νόρφολκ

Ο Εδουάρδος Γουλιέλμος ΦιτςΆλαν-Χάουαρντ, 18ος δούκας του Νόρφολκ, αγγλ.: Edward William Fitzalan-Howard, 18ος δούκας του Norfolk, GCVO , DL (γενν. 2 Δεκεμβρίου 1956), με την προσφώνηση κόμης του Άρουντελ μεταξύ 1975 και 2002, είναι Βρετανός ομότιμος, που κατέχει το κληρονομικό αξίωμα του κόμη Στρατάρχη. Ως δούκας του Νόρφολκ, είναι ο ανώτερος μη βασιλικός ομότιμος στους Ευγενείς της Αγγλίας.  Είναι επίσης ο τιμητικός επικεφαλής της Οικογένειας Χάουαρντ.

 Υπόβαθρο και εκπαίδευση 
Ο Νόρφολκ είναι γιος του Μάιλς Φραγκίσκου Στέιπλετον ΦιτςΆλαν-Χάουαρντ 17ου δούκα του Νόρφολκ, και της συζύγου του Άννας Μαρίας Τερέζας Κόνσταμπλ-Μάξγουελ.  Σπούδασε στο Κολέγιο Άμπλφορθ, ένα Καθολικό ανεξάρτητο σχολείο,  πριν σπουδάσει στο Κολέγιο Λίνκολν της Οξφόρδης.  

Έχει έναν αδελφό και τρεις αδελφές. Ο μοναδικός του αδελφός, λόρδος Τζέραλντ ΦιτςΆλαν-Χάουαρντ, διαχειρίζεται το κτήμα Κάρλτον Τάουερς με τη σύζυγό του, Έμμα ΦιτςΆλαν-Χάουαρντ. Η μεγαλύτερη αδελφή του δούκα είναι η κόμισσα του Μπάλφουρ. Η 2η αδελφή του, λαίδη Καρίνα ΦιτςΆλαν-Χάουαρντ, είναι χήρα του παρουσιαστή Ντέιβιντ Φροστ. Η 3η και νεότερη αδελφή του είναι η ηθοποιός Μάρσα ΦιτςΆλαν.

 Σταδιοδρομία 
αριστερά|μικρογραφία|Ο δούκας φορώντας βουλευτική τήβεννο ως κόμης Μάρσαλ το 2022.
Ο Νόρφολκ συνεργάστηκε με διάφορες εταιρείες, και από το 2000 έως το 2002 ήταν Αναπληρωτής κόμης Μάρσαλ. Μετά τον θάνατο του πατέρα του το 2002, κληρονόμησε τα αξίωμα του εκλιπόντος Δούκα του Νόρφολκ και τη θέση του Κόμη Μάρσαλ.  Ήταν Πρόσκοπος ενόσω φοιτούσε στο Κολέγιο Άμπλφορθ και επί του παρόντος κατέχει δύο θέσεις στο Κίνημα των Προσκόπων. Ήταν Πρόεδρος της 1ης Ομάδας Προσκόπων Άρουντελ (κόμης του Άρουντελ) το 2010, και εξακολουθεί να υπηρετεί ως Πρόεδρος των Προσκόπων της Περιφέρειας Άρουντελ & Λίτλχαμπρον μέχρι σήμερα. Είναι επίσης Προστάτης των Προσκόπων της κομητείας του Δυτικού Σάσεξ. Τον Ιούνιο του 2003 του απονεμήθηκε το Μετάλλιο Αξίας για Υπηρεσίες από το Κίνημα των Προσκόπων. Είναι Επίτιμο Μέλος του Κολλεγίου Σαιντ Έντμοιυντ'ς, στο Κέιμπριτζ. 

Ο Νόρφολκ τιμήθηκε με τον Μεγαλόσταυρο Ιππότη του Βασιλικού Βικτωριανού Τάγματος (GCVO) στις Γενέθλιες Τιμητικές Διακρίσεις του 2022. 

Ως μέλος της Βουλής των Λόρδων έχει ψηφίσει δώδεκα φορές, κυρίως κατά των περιορισμών στο κυνήγι. 

Ως κληρονομικός κόμης Στρατάρχης, ήταν υπεύθυνος για τη διοργάνωση της κρατικής κηδείας της βασίλισσας Ελισάβετ Β' στις 19 Σεπτεμβρίου 2022 και της ενθρόνισης και στέψης του βασιλιά Καρόλου Γ'. 

 Προσωπική ζωή 
Ο δούκας ζει στο Κάστρο Άρουντελ.  Ως αποτέλεσμα της παράβασης του κανονισμού οδήγησης που διέπραξε τον Απρίλιο του 2022, του απαγορεύτηκε η οδήγηση για έξι μήνες μέχρι τον Σεπτέμβριο του ίδιου έτους. Είχε επίσης αρκετές καταδίκες για τροχαία αδικήματα, όπου του επιβλήθηκε υπέρβαση των βαθμών ποινής, με αποτέλεσμα την απαγόρευση οδήγησης. Ο δικηγόρος του υποστήριξε προς ελαφρυντικό ότι χρειαζόταν την ικανότητα οδήγησης, για να οργανώσει τη στέψη του βασιλιά Καρόλου Γ΄.  

 Οικογένεια 
μικρογραφία|Ο κόμης του Άρουντελ, έξω από τους Πύργους Κάρλτον, από τον Άλαν Γουόρεν (1981).
Ως Καθολικός, ο δούκας του Νόρφολκ αναγνωρίζεται από το Βατικανό ως ο ανώτερος εκπρόσωπος της πίστης στην Αγγλία. Ο δούκας, τότε κόμης του Άρουντελ, νυμφεύτηκε την Τζορτζίνα Σούζαν Γκορ στις 27 Ιουνίου 1987 στον Καθεδρικό Ναό του Άρουντελ.  Μαζί, έχουν τρεις γιους και δύο κόρες:
 Ερρίκος Μάιλς, κόμης του Αρουντέλ (3 Δεκεμβρίου 1987), νυμφεύτηκε την Σεσίλια Μαρία Ελισάβετ ντεϊ Κόντι (των Κόμητων) Κολατσίκι, Νobile di Ανανί στις 16 Ιουλίου 2016. Έχουν τρεις κόρες.
 λαίδη Ρέιτσελ (γενν. 10 Ιουνίου 1989).
 λόρδος Θωμάς (14 Μαρτίου 1992).
 λαίδη Ισαβέλλα (7 Φεβρουαρίου 1994).
 λόρδος Φίλιππος (14 Ιουλίου 1996).

Ο δούκας και η δούκισσα χώρισαν το 2011, αλλά συμφιλιώθηκαν μέχρι το 2016, μόνο και μόνο για να χωρίσουν ξανά. Το διαζύγιό τους οριστικοποιήθηκε το 2022. 

Στις 12 Νοεμβρίου 2022 ο δούκας νυμφεύτηκε την Φραντσέσκα Μπέβαν, πρώην σύζυγος του εντιμότατου Ερρίκου Χέρμπερτ, 2ου γιου του 7ου κόμη του Κάρναρβον.

 Τίτλοι, στυλ, τιμές και οικόσημα 

 Τίτλοι και στυλ 
Το 2002 κληρονόμησε από τον πατέρα του το δουκάτο του Νόρφολκ, καθώς και μία σειρά από κομητείες, βαρονίες, κληρονομικά αξιώματα και τίτλους, που συνδέονται με το δουκάτο. Το αξίωμά του ως κόμη Στρατάρχη, ενός από τους Μεγάλους Αξιωματούχους του Κράτους, τον καθιστά υπεύθυνο για κρατικές περιστάσεις, όπως οι στέψεις   και η επίσημη έναρξη των εργασιών του Κοινοβουλίου.  Είναι επίσης, δυνάμει αυτού του αξιώματος, ένας από τους κληρονομικούς δικαστές του Δικαστηρίου της Ιπποτικής, και επικεφαλής του Κολεγίου των Θυρεών, υπεύθυνος για την εραλδική στην Αγγλία και την Ουαλία, καθώς και σε άλλα μέρη της Κοινοπολιτείας των Εθνών.

 Λίστα τίτλων ευγενείας 
 18ος δούκας του Νόρφολκ  (πρώτος δούκας της Αγγλίας)
 36ος κόμης του Άρουντελ  (πρώτος κόμης της Αγγλίας)
 19ος κόμης του Σάρεϊϋ 
 16ος κόμης του Νόρφολκ 
 13ος βαρόνος Μπόμοντ 
 26ος βαρόνος Μαλτραβέιρς 
 16ος βαρόνος ΦιτςΆλαν 
 16ος βαρόνος Κλαν 
 16ος βαρόνος Οσβαλντέστρε 
 5ος βαρόνος Χάουαρντ του Γκλόσοπ .

 Κατάλογος κληρονομικών αξιωμάτων 
 κόμης Στρατάρχης 
 κληρονομικός Στρατάρχης της Αγγλίας 
 Αρχι-οινοχόος της Αγγλίας (Ένας από τους τρεις διεκδικητές αυτού του αξιώματος ενώπιον του Δικαστηρίου Αξιώσεων του 1902. Η διαφορά δεν επιλύθηκε ποτέ).

 Τιμητικές διακρίσεις 
 50x50εσ 6 Φεβρουαρίου 2002: Χρυσό Ιωβηλαίο Μετάλλιο Βασίλισσας Ελισάβετ Β'
 50x50εσ 6 Φεβρουαρίου 2012: Μετάλλιο Διαμαντένιου Ιωβηλαίου της Βασίλισσας Ελισάβετ Β'
 50x50εσ 6 Φεβρουαρίου 2022: Πλατινένιο Ιωβηλαίο Μετάλλιο της Βασίλισσας Ελισάβετ Β'
 50x50εσ 2 Ιουνίου 2022: Ιππότης Μεγαλόσταυρου του Βασιλικού Βικτωριανού Τάγματος 
 50x50εσ 6 Μαΐου 2023: Μετάλλιο Στέψης του Βασιλιά Καρόλου Γ΄

 Παραπομπές 

 Εξωτερικοί σύνδεσμοι 



Κατηγορία:Άγγλοι Ρωμαιοκαθολικοί
Κατηγορία:Οικογένεια Χάουαρντ (αγγλική αριστοκρατία)